
	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
1. Saskaņā ar Publiskas personas mantas atsavināšanas likuma 5. panta pirmo daļu un 42. panta (24) daļu atļaut atvasinātai publiskai personai – Kuldīgas novada pašvaldībai – atsavināt, pārdodot izsolē, nekustamo īpašumu "Rūķi", Īvandē, Īvandes pagastā, Kuldīgas novadā, kadastra Nr. 6254 502 0001, būves kadastra apzīmējums Nr. 6254 002 0189 005 (turpmāk – nekustamais īpašums).
	Priekšlikums
Pamatojoties uz vispārējo praksi līdzīgos gadījumos, aicinām apvienot rīkojuma projekta 1. un 3. punktu (skat. piemēram, 2025. gada 1. jūlija Ministru kabineta rīkojumu Nr. 391 “Par atļauju Rēzeknes novada pašvaldībai atsavināt nekustamo īpašumu Upes ielā 1, Kaunatā, Kaunatas pagastā, Rēzeknes novadā”).
Piedāvātā redakcija
Saskaņā ar Publiskas personas mantas atsavināšanas likuma 5. panta pirmo daļu un 42. panta 2.4 daļu nepārņemt valsts īpašumā un atļaut atvasinātai publiskai personai – Kuldīgas novada pašvaldībai – atsavināt, pārdodot izsolē, nekustamo īpašumu "Rūķi", Īvandē, Īvandes pagastā, Kuldīgas novadā, kadastra Nr. 6254 502 0001, būves kadastra apzīmējums Nr. 6254 002 0189 005 (turpmāk – nekustamais īpašums).
	Aija Mētra (FM)

	2.
	Rīkojuma projekts
2.1. pirms nekustamā īpašuma atsavināšanas normatīvajos aktos noteiktajā kārtībā tiek veikta pašvaldībai piederošo nekustamo īpašumu "Ošnieki", Īvandē, Īvandes pagastā, Kuldīgas novadā, kadastra Nr. 6254 002 0073, un "Lielīvandes muiža", Īvandē, Īvandes pagastā, Kuldīgas novadā, kadastra Nr. 6254 002 0189, zemes vienību robežu pārkārtošana un nekustamā īpašuma pievienošana nekustamajam īpašumam "Lielīvandes muiža", izveidojot vienotu zemes un būvju nekustamo īpašumu, nodrošinot attiecīgu izmaiņu reģistrāciju Nekustamā īpašuma valsts kadastra informācijas sistēmā un nostiprināšanu zemesgrāmatā;
	Priekšlikums
Saskaņā ar Publiskas personas mantas atsavināšanas likuma 5.panta pirmās daļas normu, atļauju atsavināt valsts nekustamo īpašumu dod Ministru kabinets, bet atvasinātu publisku personu nekustamo īpašumu — attiecīgās atvasinātās publiskās personas lēmējinstitūcija.
Ievērojot, ka saskaņā ar Ministru kabineta 2008. gada 7. oktobra rīkojumu Nr. 595 "Par valsts nekustamā īpašuma "Rūķi" Kuldīgas rajona Īvandes pagastā nodošanu Kuldīgas rajona pašvaldības īpašumā", Kuldīgas novada pašvaldībai  ir nodots nekustamais īpašums "Rūķi", Īvandē, Īvandes pagastā, Kuldīgas novadā, kadastra Nr. 6254 502 0001, kas sastāv no būves (būves kadastra apzīmējums Nr. 6254 002 0189 005), Ministru kabineta kompetence attiecināma tikai uz atpakaļ valstij atdodamo īpašumu.
Līdz ar to aicinām izvērtēt šī punkta nepieciešamību. 
Piedāvātā redakcija
-
	Aija Mētra (FM)

	3.
	Rīkojuma projekts
3. Nepārņemt nekustamo īpašumu valsts īpašumā.
	Priekšlikums
Aicinām neiekļaut rīkojuma projekta 3. punktu, un attiecīgi turpmākajiem punktiem mainīt numerāciju. Skatīt priekšlikumu pie rīkojuma projekta 1. punkta.
Piedāvātā redakcija
-
	Aija Mētra (FM)

	4.
	Rīkojuma projekts
4. Pircējs par 2.2. apakšpunktā minēto vienoto zemes un būvju nekustamo īpašumu maksā euro.
	Priekšlikums
Aicinām precizēt tekstu punktā.
Piedāvātā redakcija
Pircējs par nekustamo īpašumu maksā euro.
	Aija Mētra (FM)

	5.
	Rīkojuma projekts
6. Kuldīgas novada pašvaldībai nodot 2.2. apakšpunktā minēto vienoto zemes un būvju nekustamo īpašumu pircējam 30 dienu laikā no pirkuma līguma noslēgšanas dienas, sastādot attiecīgu nodošanas un pieņemšanas aktu un nodrošinot jauno īpašuma tiesību nostiprināšanu zemesgrāmatā uz pircēja vārda.
	Priekšlikums
Aicinām precizēt tekstu punktā.
Piedāvātā redakcija
Kuldīgas novada pašvaldībai nodot nekustamo īpašumu pircējam 30 dienu laikā no pirkuma līguma noslēgšanas dienas, sastādot attiecīgu nodošanas un pieņemšanas aktu un nodrošinot jauno īpašuma tiesību nostiprināšanu zemesgrāmatā uz pircēja vārda.
	Aija Mētra (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saskaņā ar anotācijā norādīto informāciju nekustamā īpašuma "Rūķi" sastāvā esošā būve – klēts ar kadastra apzīmējumu 6254 002 0189 005 – ir valsts nozīmes arhitektūras piemineklis Nr. 6332 un tā atsavināšanas procesā ievērojamas likuma "Par kultūras pieminekļu aizsardzību" prasības. Anotācijā arī norādīts, ka atbilstoši minētā likuma 8. pantam, atsavinot valsts nozīmes kultūras pieminekli, ievērojamas valsts pirmpirkuma tiesības, par atsavināšanas nodomu paziņojams Nacionālajai kultūras mantojuma pārvaldei, kā arī nākamais īpašnieks iepazīstināms ar norādījumiem par kultūras pieminekļa izmantošanu un saglabāšanu.
Vēršam uzmanību, ka saskaņā ar minētā likuma 8.panta pirmo daļu lēmumu par valsts pirmpirkuma tiesību izmantošanu vai atteikšanos no tām uz valsts nozīmes kultūras pieminekli, pieņem Nacionālā kultūras mantojuma pārvalde. Tostarp, arī Nacionālās kultūras mantojuma pārvaldes izdotajā vispārīgajā administratīvajā aktā Nr. NKMP/2023/14.2-07/5819 "Valsts nozīmes arhitektūras pieminekļa izmantošanas un saglabāšanas norādījumi", kas attiecas uz minēto nekustamo īpašumu, norādīts (3.1.p.), ka lēmumu par valsts pirmpirkuma tiesību izmantošanu vai atteikšanos no tām attiecībā pieņem Nacionālā kultūras mantojuma pārvalde.
Ievērojot minēto, lūdzam izvērtēt nepieciešamību tiesiskās skaidrības nodrošināšanai papildināt anotāciju ar informāciju, vai ir pieņemts attiecīgs Nacionālās kultūras mantojuma pārvaldes lēmums.

Piedāvātā redakcija
-
	Līga Rozenberga (VNI)



